**Дом здравља ''Др Ђорђе Лазић'' Сомбор**

**Мирна бр. 3, Сомбор**

**бр: 249/2018-2**

На основу одлуке директорке број 249/2018-1 од 09.05.2018. године, а у складу са чланом 7 Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе ( ''Сл. гласник РС'' бр. 1 од 06.01.2015. године ), члана 9, 10 и 11 Колективног уговора Дома здравља ''Др Ђорђе Лазић'' Сомбор бр. 09/2015 од 07.04.2015. године, расписује се:

**ОГЛАС**

**за пријем у радни однос**

Оглашава се пријем у радни однос на **ОДРЕЂЕНО ВРЕМЕ** **до 31.12.2018. године,** **са пуним радним временом,** због повећаног обима посла, за следеће радно место:

\* **МЕДИЦИНСКА СЕСТРА – ТЕХНИЧАР**

- 3 извршиоца уСлужби опште медицине са центром за превентивне услуге – Одељење опште медицине града

**УСЛОВИ ЗА ЗАСНИВАЊЕ РАДНОГ ОДНОСА:** Поред општих услова за заснивање радног односа прописаних Законом о раду ( ''Сл. гласник РС'' број 24/2005, 61/2005, 54/2009, 32/2013 и 75/2014, 13/2017 - одлука УС и 113/2017 ), кандидат мора да испуњава и услове утврђене Правилником о организацији и систематизацији послова Дома здравља ''Др Ђорђе Лазић'' Сомбор бр. 193/2017-2 од 28.12.2017. године:

* завршена средња медицинска школа ( општи смер ) - IV степен стручне спреме
* положен стручни испит
* лиценца за рад или решење о упису у именик Коморе

**ОПИС ПОСЛА за медицинску сестру/техничара у Служби опште медицине са центром за превентивне услуге – Одељење опште медицине града:** Врши стручну помоћ при пружању услуга здравствене заштите, интервенцијама које се раде, као и прегледа. Даје инјекције и прописану терапију пацијентима, врши превијање уз надзор доктора медицине. Узима биолошки материјал за лабораторијске анализе, учествује у спровођењу мера реанимације. Одржава инструментариј у исправном стању и у стању употребљивости. Стара се о попуни материјала потребног за нормално обављање послова. Прима болесника, врши отварање и сређивање здравствених картона, контролише здравствене књижице, доставља хранаринске дознаке, попуњава упуте, рецепте, наплаћује услуге од оних који немају књижицу, наплаћује партиципацију. Уредно води листу боловања пацијената по докторима медицине, протокол болесника као и сву другу потребну и законом обавезну документацију. За свој рад непосредно одговара одговорној сестри здравствене станице. Ради и све послове по налогу непосредног руководиоца

**Кандидати су дужни да, уз пријаву на оглас, доставе следећу документацију:**

1. оверену фотокопију дипломе о завршеном средњем образовању
2. оверену фотокопију уверења о положеном стручном испиту
3. оверену фотокопију лиценце за рад или решења о упису у именик КМСЗТС
4. уверење да против кандидата није покренут кривични поступак, односно истрага ( уверење основног суда ), не старије од 6 месеци од дана објављивања огласа
5. очитана лична карта
6. уверење о држављанству
7. извод из матичне књиге рођених
8. извод из матичне књиге венчаних ( уколико су претходна документа издата на девојачко презиме )
9. мишљење непосредног руководиоца ( претпостављеног ) о раду кандидата - препорука

Приликом заснивања радног односа изабрани кандидати су дужни да доставе лекарско уверење као доказ о здравственој способности за послове за које се заснива радни однос.

Ако два или више кандидата испуњавају услове за заснивање радног односа, предност по основу радног искуства може имати онај кандидат који је радно искуство стекао радом у Дому здравља ''Др Ђорђе Лазић'' Сомбор.

**РОК** за подношење пријава је 8 дана од дана објављивања огласа на интернет страници Министарства здравља, на огласној табли Националне службе за запошљавање – Филијала Сомбор и интернет страници Дома здравља ''Др Ђорђе Лазић'' Сомбор

**Пријаве доставити у затвореној коверти са назнаком :**

1. пријава за заснивање радног односа – медицинска сестра – техничар у Служби опште медицине са центром за превентивне услуге – Одељење опште медицине града, на адресу Дом здравља ''Др Ђорђе Лазић'' Сомбор, Мирна бр. 3, лично или путем препоручене пошиљке.

Неблаговремене, непотпуне и неуредне пријаве се неће узети у разматрање.

Одлуку о пријему донеће директор Дома здравља ''Др Ђорђе Лазић'' Сомбор, у року од 15 дана од дана истека рока за подношење пријава и биће достављена свим кандидатима.

09.05.2018. године, Сомбор

Директорка Дома здравља

др Емеше Ури